
TEISĖJŲ TARYBA

NUTARIMAS
DĖL TEISĖJŲ TARYBOS 2014 M. GEGUŽĖS 30 D. NUTARIMO NR. 13P-68-(7.1.2) „DĖL TEISĖJŲ GARBĖS TEISMO NUOSTATŲ PATVIRTINIMO“ PAKEITIMO

[bookmark: _GoBack]2019 m. gruodžio 13 d. Nr. 13P-201-(7.1.2)
Vilnius

Vadovaudamasi Lietuvos Respublikos teismų įstatymo Nr. I-480 7, 36, 39, 45, 48, 531, 532, 54, 551, 57, 61, 63, 691, 76, 78, 84, 85, 88, 912, 913, 914, 915, 93, 94, 98, 101, 102, 106, 119, 121, 122, 124, 128, 130 straipsnių pakeitimo, įstatymo papildymo 441 straipsniu ir nauja VII dalimi ir 95 straipsnio pripažinimo netekusiu galios įstatymo Nr. XIII-2372 19 straipsniu, 33 straipsniu, 38 straipsnio 1, 7 ir 12 dalimi, Teisėjų taryba n u t a r i a:
1. Pakeisti Teisėjų garbės teismo nuostatus, patvirtintus Teisėjų tarybos 2014 m. gegužės 30 d. nutarimu Nr. 13P-68-(7.1.2) „Dėl Teisėjų garbės teismo nuostatų patvirtinimo“:
[bookmark: _Hlk25845117]1.1. Pakeisti 7 punktą ir jį išdėstyti taip: 
„7. Garbės teismas sudaromas Teisėjų tarybos įgaliojimų laikui iš dešimties narių. Į Garbės teismo narius du kandidatus skiria Lietuvos Respublikos Prezidentas, du kandidatus – Lietuvos Respublikos Seimo Pirmininkas, šešis šio teismo kandidatus – Teisėjų taryba. Lietuvos Respublikos Prezidentas ir Lietuvos Respublikos Seimo Pirmininkas Garbės teismo nariais skiria visuomenės atstovus. Po vieną narį iš Lietuvos Aukščiausiojo Teismo, Lietuvos apeliacinio teismo ir Lietuvos vyriausiojo administracinio teismo, tris narius iš visų apygardų teismų, apygardų administracinių teismų ir apylinkių teismų teisėjų į Garbės teismą slaptu balsavimu Teisėjų tarybos nustatyta tvarka renka ir atšaukia Teisėjų taryba. Garbės teismo nariais gali būti skiriami nepriekaištingos reputacijos, kaip tai apibrėžta Valstybės tarnybos įstatyme, asmenys ne daugiau kaip dviem kadencijoms iš eilės.“
1.2. Pakeisti 46 punktą ir jį išdėstyti taip:
,,46. Garbės teismo sprendimas, kuriuo išsprendžiama drausmės byla, per dešimt dienų nuo jo priėmimo gali būti skundžiamas Lietuvos Aukščiausiajam Teismui Teismų įstatyme nustatyta tvarka. Jei Garbės teismo sprendimas apskundžiamas, drausminė nuobauda įsigalioja nuo Lietuvos Aukščiausiojo Teismo sprendimo priėmimo dienos ir galioja vienus metus.“
1.3. Papildyti 60 punktu:
,,60. Garbės teismo narių darbas Garbės teisme apmokamas Valstybės ir savivaldybių įstaigų darbuotojų ir komisijų narių apmokėjimo įstatymo nustatyta tvarka.“
2. Nustatyti, kad šis nutarimas įsigalioja 2020 m. sausio 1 d., o nutarimo 1.1 papunkčiu keičiamo Teisėjų garbės teismo nuostatų 7 punkto nuostata, susijusi su kadencijų skaičiaus nustatymu, taikoma po 2020 m. sausio 1 d. naujai paskirtiems Teisėjų garbės teismo nariams.

